Predkladacia správa

Vláda SR svojím uznesením č. 1328/2002 z 11. decembra 2002 schválila "Prioritné úlohy vlády SR vyplývajúce z Pravidelnej správy Európskej komisie o pripravenosti Slovenskej republiky na členstvo v Európskej únii z 9. októbra 2002" (ďalej len Prioritné úlohy)  a uložila členom vlády a predsedom ostatných ústredných orgánov štátnej správy SR zabezpečiť plnenie Prioritných úloh v zmysle schváleného materiálu. 

Predkladaný materiál je prvým monitorom plnenia Prioritných úloh vlády SR na rok 2003. a obsahuje:

I. Nesplnené úlohy 
A.	nesplnené úlohy legislatívneho charakteru
B.	nesplnené nelegislatívneho charakteru
II. Úlohy v omeškaní (oddelene za rok 2002 a 2003)
	
Predkladaný materiál ďalej obsahuje dve tabuľkové prílohy, na základe ktorých sa monitorujú prioritné úlohy na rok 2003 a zostávajúce prioritné úlohy z roku 2002. Úlohy sú zoradené podľa negociačných kapitol. Každá úloha má stanovené termíny jednotlivých etáp legislatívneho procesu (pre každú etapu je stanovený príslušný týždeň kalendárneho roka). Osobitne sú vyčlenené splnené úlohy, ktorých monitorovanie je ukončené.

Vzhľadom na informatívny charakter predkladaného materiálu, v súlade so Smernicou na prípravu a predkladanie materiálov na rokovanie vlády Slovenskej republiky schválenou uznesením vlády SR č. 512/2001, nebol Monitor plnenia Prioritných úloh vlády SR predložený na medzirezortné pripomienkové konanie.

Predkladaný materiál dňa 13.3.2003 prerokovala a s pripomienkami schválila Ministerská rada vlády SR pre európsku integráciu. V znení predkladanom na rokovanie vlády SR sú zapracované pripomienky vznesené na rokovaní Ministerskej rady vlády SR pre európsku integráciu. 
  
Súhrnný prehľad o plnení Prioritných úloh na rok 2002 k 7.3.2003
	Legislatívne úlohy	Nelegislatívne úlohy	
	Počet	%	Počet	%	
Splnené	62	95,4	109	93,9	
Nesplnené	3	4,6	7	6,1	
Plánované k 7.3.2003	65	100,0	116	100,0	

Pozn.
Tabuľka uvádza informáciu len o úlohách, ktoré mali byť splnené v súlade s prijatým harmonogramom (t. j. mali nadobudnúť platnosť, resp. účinnosť alebo sa mali realizovať) k monitorovaciemu termínu 7.3.2003. 

Celková súhrnná tabuľka plnenia Prioritných úloh na rok 2002
	Legislatívne úlohy	Nelegislatívne úlohy	
	Počet	%	Počet	%	
Splnené úlohy	62	76,5	109	82,0	
Zostávajúce úlohy	19	23,5	24	18,0	
Prioritné úlohy celkom	81	100,0	133	100,0	

Pozn.
Tabuľka zohľadňuje celkový počet úloh (vrátane úloh s termínom plnenia v priebehu roku 2003).